18/12/2012 | Administración LocalMunicipal
Ribeira
Lista definitiva no proceso selectivo dunha praza de pedagogo/a, constitución do tribunal cualificador, lugar, data e hora do inicio do proceso selectivo

Refª: secret. xer./téc. admón. xer./m. s. r. Visto o expediente que se tramita para a provisión dunha praza de pedagogo/a do Concello de Riveira, adscrito ó área de Servizos Sociais, a través do proceso de concurso-oposición, segundo as Bases Xerais das prazas contidas na oferta de emprego público do ano 2010, que foron aprobadas por Resolución da Alcaldía do día 13/07/2012 e publicadas no Boletín Oficial da Provincia da Coruña número 146 de data 02/08/2012, e de conformidade coas Bases Específicas que foron aprobadas por Resolución da Alcaldía de data 17/09/2012, e publicadas no Boletín Oficial da Provincia da Coruña nº 196 de data 15/10/2012, anunciándose a convocatoria no citado boletín provincial, no Taboleiro de Anuncios do Concello de Riveira e no Boletín Oficial do Estado número 259 de data 27/10/2012. Rematado o prazo de presentación de solicitudes, e de conformidade coa Base 4.1 das Xerais, esta Alcaldía, na data 03/12/2012, ditou resolución aprobando a lista provisional dos aspirantes admitidos e excluídos no proceso selectivo antes referido, que estivo exposta ao público no taboleiro de anuncios desde Concello, na súa páxina web e no Boletín Oficial da Provincia número 237 do 13/12/2012, concedéndose un prazo de dez días, contado desde o seguinte ao da publicación desta resolución no Boletín Oficial da Provincia, para que os aspirantes que resultaron excluídos puideran emendar o defecto que motivou a súa exclusión. Á día de hoxe, consta que os aspirantes excluídos de xeito provisional procederon á emenda das súas solicitudes, polo que de conformidade coa Base anteriormente citada, esta Alcaldía, RESOLVE: Primeiro.- Aprobar a lista definitiva dos aspirantes admitidos e excluídos no proceso selectivo antes referido, do xeito seguinte: Excluídos: Ningún. A inclusión dos aspirantes na lista de admitidos non supón, en ningún caso, o recoñecemento por parte desta Administración Municipal de que aqueles reúnen os requisitos esixidos para ser nomeados, que se deberán acreditar segundo o establecido nas Bases aprobadas. Segundo.- A lista definitiva de admitidos e excluídos publicarase no Boletín Oficial da Provincia, no taboleiro de anuncios do Concello e na súa páxina web, de conformidade coa Base 4.4. das Xerais. Terceiro.- Nomear o seguinte Tribunal Cualificador do proceso selectivo: Presidente: Titular: Dª María Sieira Ríos, técnico de administración xeral do Concello de Riveira, adscrita ao departamento de secretaría e servizos xerais. Suplente: D. Rafael Riveiro Álvarez, letrado-asesor xurídico do Concello de Cambados.1º Vocal: Titular: Dª María Paz Vidal, técnico de desenvolvemento local do Concello de Riveira. Suplente: D. Alberto Fuentes Losada, secretario xeral do Concello de Cambados.2º Vocal: Titular: Dª Andrea Maria Jaouhara Belahcene Fradejas, profesora de intervención sociocomunitaria de educación secundaria no centro integrado de formación profesional de A Xunqueira, Pontevedra. Suplente: D. Javier Mario Buricea Diaz de Mendibil, pedagogo da Comunidade do Sanlés.3º Vocal: Titular: Dª Nancy Isabel Cantu Borrageiros, profesora de orientación educativa de educación secundaria do IES Faro das Lúas Victor William Trih Sudupe Arousa. Suplente: Dª Beatriz Antonia Aguirrebengoa Ulfe, pedagoga orientadora laboral do Concello de Vigo. Secretaria: Titular: Dª Ángela Mª Viqueira Allo, secretaria xeral do Concello de Riveira. Suplente: Dª Raquel B. Bahillo Varela, secretaria xeral do Concello de Boiro. Contra a composición deste Tribunal poderá presentarse escrito de recusación, de acordo co artigo 29, en relación co 28, da Lei 30/1992, do Réxime Xurídico das Administracións Públicas e do Procedemento Administrativo Común. Cuarto.- Convocar aos membros do Tribunal Cualificador para que concorran á Casa do Concello de Riveira o vindeiro luns, día 17 de decembro de 2012, ás 10:00 horas, co obxecto de proceder á súa constitución, e ao inicio do proceso selectivo coa valoración dos méritos alegados e debidamente presentados polos aspirantes. Quinto.- Convocar aos aspirantes admitidos para que o día 22 de decembro de 2012, ás 10:00 horas, se presenten na Casa Consistorial do Concello de Riveira, sita na Praza do Concello, nº 1, deste municipio, co fin de realizar o primeiro exercicio da oposición. Tódolos aspirantes acudirán provistos do seu Documento Nacional de Identidade. Riveira, 13 de decembro de 2012. O alcalde Dou fe, o secretario xeral accidental Manuel Ruiz Rivas (Decreto de substitución de 12/12/2012) José Martínez de Llano Orosa Departamento de secretaría xeral e servizos xerais/técnico de administración xeral/ María Sieira Ríos